
DR.30.6.2008 83 

 

 
Tuan Yang di-Pertua: Yang Berhormat Batu Pahat, terima kasih. 

Dr. Haji Mohd. Puad Zarkashi [Batu Pahat]: Inilah yang saya kata tengok diri 
sendiri sebelum mengata orang. Tuan Yang di-Pertua, saya mohon menyokong. [Tepuk] 

Dr. Tan Seng Giaw [Kepong]: [Bangun] 

Tuan Yang di-Pertua: Yang Berhormat Kepong mahu bercakap? Ha, Yang 
Berhormat Kepong mahu berjalan. Kita ada tiga minit lagi. Siapa mahu bercakap tiga minit. 
Tepat 5.30, berhenti oleh kerana ada Usul Penangguhan. 

Datu Seri Joseph Pairin Kitingan [Keningau]: [Bangun] 

Ir. Haji Hamim bin Samuri [Ledang]: [Bangun] 

Datuk Halimah binti Mohamed Sadique [Tenggara]: [Bangun] 

Tuan Yang di-Pertua: Ha, Yang Berhormat Tambunan. Yang Berhormat 
Keningau, Keningau. Sorry. Yang Berhormat Keningau. 

5.27 ptg.  

Datu Seri Joseph Pairin Kitingan [Keningau]: Terima kasih Tuan Yang di-
Pertua. Terlebih dahulu saya mengucapkan ribuan terima kasih atas peluang yang 
diberikan kepada saya untuk turut membahaskan usul meluluskan Kajian Separuh Penggal 
Rancangan Malaysia Kesembilan yang baru sahaja dibentangkan oleh Yang Amat 
Berhormat Perdana Menteri pada 25 Jun 2008 di Dewan yang mulia ini. Dalam kesempatan 
ini, saya ingin mengucapkan syabas dan tahniah kepada Yang Amat Berhormat Perdana 
Menteri atas ucapan Pembentangan Kajian Separuh Penggal Rancangan Malaysia 
Kesembilan yang saya sifatkan sebagai berita baik kepada rakyat jelata di seluruh negara. 

Meskipun ekonomi Malaysia terus menerima tekanan hebat khususnya dengan 
kenaikan harga minyak petroleum mentah dunia, rakyat Malaysia yang berbilang kaum dan 
agama boleh berbangga kerana pertumbuhan ekonomi negara secara amnya tidak terjejas 
malah cadangan Kerajaan Persekutuan untuk menambah peruntukan pembangunan bagi 
Rancangan Malaysia Kesembilan daripada RM200 bilion kepada RM230 bilion, jelas 
membuktikan bahawa ekonomi negara terus menunjukkan tanda-tanda positif yang 
menjurus ke arah pencapaian matlamat sosial ekonomi dalam pelaksanaan Rancangan 
Malaysia Kesembilan.  

Saya yakin dan percaya dengan kepimpinan dan kebijaksanaan Yang Amat 
Berhormat Perdana Menteri, Misi Nasional untuk mencapai matlamat Wawasan 2020 bagi 
menjadikan Malaysia sebuah negara maju, teguh dan bersatu padu akan berjaya. Saya 
menyambut baik seruan Yang Amat Berhormat Perdana Menteri agar Dewan yang mulia ini 
bersama-sama, meluluskan Kajian Separuh Penggal Rancangan Malaysia Kesembilan 
sebagai mendukung usaha Kerajaan Barisan Nasional untuk membina Malaysia sebagai 
sebuah negara yang makmur, progresif, adil, berdaya tahan dan berdaya saing. 

■1730 

Tuan Yang di-Pertua, saya ingin mengucapkan terima kasih kepada kerajaan 
kerana telah berjaya mengekalkan kadar pertumbuhan ekonomi negara pada kadar yang 
membanggakan iaitu sebanyak 6% setahun walaupun berhadapan dengan kemelut 
ekonomi dunia.  Ini membuktikan bahawa ekonomi Malaysia masih berada di landasan 
yang tepat.   

Tuan Yang di-Pertua:  Yang Berhormat Keningau, boleh Yang Berhormat 
berhenti di situ dan sambung esok.  Yang Berhormat ada 17 minit lagi untuk esok kerana 
sekarang in usul penangguhan.   

Datuk Seri Joseph Pairin Kitingan [Keningau]:  Terima kasih Tuan Yang di-
Pertua.   

Tuan Yang di-Pertua:  Sila menteri.   

 



Tuan Yang di-Pertua: Yang Berhormat Batu Pahat, terima kasih. Dr. Haji Mohd. Puad Zarkashi [Batu Pahat]: Inilah yang saya kata tengok diri sendiri sebelum mengata orang. Tuan Yang di-Pertua, saya mohon menyokong. [Tepuk]. Dr. Tan Seng Giaw [Kepong]: [Bangun]. Tuan Yang di-Pertua: Yang Berhormat Kepong mahu bercakap? Ha, Yang Berhormat Kepong mahu berjalan. Kita ada tiga minit lagi. Siapa mahu bercakap tiga minit. Tepat 5.30, berhenti oleh kerana ada Usul Penangguhan. Datu Seri Joseph Pairin Kitingan [Keningau]: [Bangun]. Ir. Haji Hamim bin Samuri [Ledang]: [Bangun]. Datuk Halimah binti Mohamed Sadique [Tenggara]: [Bangun]. Tuan Yang di-Pertua: Ha, Yang Berhormat Tambunan. Yang Berhormat Keningau, Keningau. Sorry. Yang Berhormat Keningau. 5.27 ptg. Datu Seri Joseph Pairin Kitingan [Keningau]: Terima kasih Tuan Yang di- Pertua. Terlebih dahulu saya mengucapkan ribuan terima kasih atas peluang yang diberikan kepada saya untuk turut membahaskan usul meluluskan Kajian Separuh Penggal Rancangan Malaysia Kesembilan yang baru sahaja dibentangkan oleh Yang Amat Berhormat Perdana Menteri pada 25 Jun 2008 di Dewan yang mulia ini. Dalam kesempatan ini, saya ingin mengucapkan syabas dan tahniah kepada Yang Amat Berhormat Perdana Menteri atas ucapan Pembentangan Kajian Separuh Penggal Rancangan Malaysia Kesembilan yang saya sifatkan sebagai berita baik kepada rakyat jelata di seluruh negara. Meskipun ekonomi Malaysia terus menerima tekanan hebat khususnya dengan kenaikan harga minyak petroleum mentah dunia, rakyat Malaysia yang berbilang kaum dan agama boleh berbangga kerana pertumbuhan ekonomi negara secara amnya tidak terjejas malah cadangan Kerajaan Persekutuan untuk menambah peruntukan pembangunan bagi Rancangan Malaysia Kesembilan daripada RM200 bilion kepada RM230 bilion, jelas membuktikan bahawa ekonomi negara terus menunjukkan tanda-tanda positif yang menjurus ke arah pencapaian matlamat sosial ekonomi dalam pelaksanaan Rancangan Malaysia Kesembilan. Saya yakin dan percaya dengan kepimpinan dan kebijaksanaan Yang Amat Berhormat Perdana Menteri, Misi Nasional untuk mencapai matlamat Wawasan 2020 bagi menjadikan Malaysia sebuah negara maju, teguh dan bersatu padu akan berjaya. Saya menyambut baik seruan Yang Amat Berhormat Perdana Menteri agar Dewan yang mulia ini bersama-sama, meluluskan Kajian Separuh Penggal Rancangan Malaysia Kesembilan sebagai mendukung usaha Kerajaan Barisan Nasional untuk membina Malaysia sebagai sebuah negara yang makmur, progresif, adil, berdaya tahan dan berdaya saing. #1730. Tuan Yang di-Pertua, saya ingin mengucapkan terima kasih kepada kerajaan kerana telah berjaya mengekalkan kadar pertumbuhan ekonomi negara pada kadar yang membanggakan iaitu sebanyak 6% setahun walaupun berhadapan dengan kemelut ekonomi dunia. Ini membuktikan bahawa ekonomi Malaysia masih berada di landasan yang tepat. Tuan Yang di-Pertua: Yang Berhormat Keningau, boleh Yang Berhormat berhenti di situ dan sambung esok. Yang Berhormat ada 17 minit lagi untuk esok kerana sekarang in usul penangguhan. Datuk Seri Joseph Pairin Kitingan [Keningau]: Terima kasih Tuan Yang di- Pertua. Tuan Yang di-Pertua: Sila menteri.